ยูริอุส

***ไม่เอาน่า* มีสปอยร์นะ อ่านก่อนไลท์โนเวลมาก่อนดีกว่า**

## ยูริอุส ซากัน อนาเลท

* อนิเมะ
* ไลท์โนเวล

Julius Zagan Analeit

**ยูริอุส ซากัน อนาเลท** ผู้กล้าที่ถูกเลือกจากพระเจ้าเพราะจิตใจอันงดงาม เป็นองค์ชายลำดับที่ 2 แห่งราชอาณาจักรอนาเลท เกิดจากพระสนมลำดับที่ 3 พี่ชายแท้ ๆ ของชุน

## รูปลักษณ์

ยูริอุสเป็นชายหน้าตาดี เขาผมสีน้ำเงินเข้มและดวงตาสีฟ้า บ่อยครั้งที่เขาสวมชุดเกราะบางเบาและผ้าพันคอผ้าพันคอสีขาวอันเป็นเอกลักษณ์ของเขาซึ่งแม่ผู้ล่วงลับของเขาทำขึ้นจากด้ายแมงมุมคุณภาพสูงซึ่งถักไม่นานก่อนชุนจะเกิด

## บุคลิก

เขาถูกมองว่าเป็นคนที่มีระดับมาก มีความคิดดี และเป็นที่ชื่นชอบของเพื่อนฝูง แม้จะเป็นวีรบุรุษ แต่ยูริอุสมักแสดงท่าทีถ่อมตนต่อผู้อื่นและไม่เคยใช้ชื่อของเขาในทางที่ผิด แม้แต่ในสนามรบ เขาปฏิบัติต่อศัตรูด้วยความเคารพ

เขามีข้อเสียคือการที่ไม่สามารถละทิ้งผู้ที่ต้องการความช่วยเหลือได้ มักจะทำให้ทั้งตัวเองและเพื่อนร่วมทีมตกอยู่ในอันตราย ในขณะที่ยูริอุสรู้ถึงนิสัยของเขา

และยูริอุสก็ยังสัญชาติญาณดิบของผู้ชายอยู่ นั่นคือการที่เขาเผลอมองผู้หญิงหน้าอกใหญ่โดยไม่ได้ตั้งใจ ทำให้เขาอับอายใจ

## ประวัติ

แม่ของเขาตายจากไปตอนที่คลอดชุน ตั้งแต่นั้นมาเด็กหนุ่มจิตใจอ่อนโยนอย่างเขาจึงสาบานว่าจะปกป้องชุนซึ่งเป็นดั่งของดูต่างหน้าของผู้เป็นแม่

แม้จะยังเยาว์ แต่เขาก็พยายามคิดและลงมือทำในสิ่งที่ตัวเองทำได้เสมอ ทั้งในฐานะผู้กล้าในฐานะองค์ชายและในฐานะพี่ชายด้วยความรับผิดชอบอันแรงกล้า

และด้วยความอ่อนโยนที่มี ทำให้เกิดคำถามขึ้นในใจว่าสิ่งที่ตัวเองได้กระทำในสงครามระหว่างประเทศซาริเอร่าและประเทศออทซ์เป็นเรื่องที่ถูกต้องจริงหรือไม่

ตั้งแต่นั้นมาเขาก็ตัดสินใจว่าจะทำเฉพาะสิ่งที่ตัวเองคิดว่าถูกต้องเท่านั้น โดยไม่หวั่นไหวไปตามคนรอบข้าง

แม้ยูริอุสจะเป็นเชื้อพระวงศ์แต่ก็เป็นแค่องค์ชายลำดับที่ 2 ที่เกิดจากนางสนม และไฮรินส์ซึ่งแม้เป็นบุตรดยุคควอทแต่ก็เป็นเพียงบุตรคนรอง ทั้งอายุที่เท่ากันและสถานภาพอันใกล้เคียง ด้วยจุดยืนก้ำกึ่ง พวกเขาจึงสนิทสนมกัน

## **ความสัมพันธ์**

ยานะ

สตรีศักดิ์สิทธิ์ ยูริอุสรับรู้ถึงความรู้สึกของเธอที่มีต่อเขา แต่ยูริอุสจะหลีกเลี่ยงที่จะตอบสนองความรู้สึกของเธอ เขาไม่คิดจะแต่งงานกับใคร เพราะการที่ยูริอุสเป็นผู้กล้านั่นทำให้เขามีชีวิตที่ไม่ยั่งยืน

**ข้อความต่อไปนี้มีสปอยร์ ยังจะอ่านใช่ไหมคะ?**

เมื่อยานะเสียสละตนเองเพื่อช่วยเหลือยูริอุสจากควีนทาราเทคต์ เขาจึงเคียดแค้นความอ่อนแอของตัวเองและควีนทาราเทคต์ที่ทำให้ยานะต้องตาย เป็นแรงผลักดันที่ทำให้ยูริอุสล้างแค้นควีนทาราเทคต์ได้สำเร็จ

จอมมาร

ยูริอุสเคยพบอาริเอลในสงครามที่ประเทศซาริเอร่า แต่ตอนนั้นเขาสนใจฝันร้ายมากกว่าและไม่รู้ว่าอาริเอลคือจอมมาร

หลังรู้ว่ามีปีศาจพยายามเข้ามาลี้ภัยในเขตแดนมนุษย์ เพราะจอมมารคนใหม่เก็บภาษีและเกณฑ์ทหารอย่างหนัก เขาจึงมองเธอเป็นนักปกครองที่ไม่เอาไหน

**ข้อความต่อไปนี้มีสปอยร์ ยังจะอ่านใช่ไหมคะ?**

เมื่อยานะถูกควีนทาราเทคต์ฆ่าตาย ยูริอุสจึงเกลียดชังจอมมาร เพราะเขาได้ยินจากโบรว่าจอมมารเป็นคนบังคับให้ปีศาจทำสงคราม เขาจึงคิดว่าจอมมารที่มีพลังมากขนาดนั้นเป็นคนส่งควีนทาราเทคต์มา และสาบานว่าจะฆ่าเธอด้วยดาบผู้กล้า

ฝันร้ายแห่งเขาวงกต

ยูริอุสพบกับสัตว์อสูรที่เรียกว่า ‘ฝันร้ายแห่งเขาวงกต’ ระหว่างสงครามในซาริเอร่า เนื่องจากมันทำให้เกิดการบาดเจ็บล้มตายจำนวนมาก เขาที่เป็นผู้กล้าจึงไปเผชิญหน้ากับสัตว์ร้าย แต่พบว่าตัวเองกลัวเกินกว่าที่จะทำอะไร ทำให้ฝันร้ายเป็นสัตว์อสูรที่สอนให้เขารู้สึกถึงความเจ็บปวดของความพ่ายแพ้

ตอนแรกยูริอุสเห็นว่าฝันร้ายเป็นปีศาจ แต่เมื่อรู้ว่ารู้ว่ามันเป็นเพียงการปกป้องประเทศที่โดนโจมตี ความคิดของเขาต่อฝันร้ายก็เปลี่ยนไป ทำให้เขาสงสัยว่าใครกันแน่ที่เป็นปีศาจ หลายปีต่อมายูริอุสถูกฆ่าโดยสตรีสีขาวลึกลับคนหนึ่ง ที่ชวนให้เขานึกถึงฝันร้ายในช่วงเวลาสุดท้าย

## อ้างอิง

1. ↑ 1.0 1.1 ไลท์โนเวลเล่ม 11 - Y10 ยูริอุสวัยสิบหกปี ผองเพื่อน
2. ↑ ไลท์โนเวลเล่ม 2 - Y1 ปาร์ตี้ผู้กล้า
3. ↑ ไลท์โนเวลเล่ม 12 - ยานะ หน้า 279
4. ↑ 4.0 4.1 ไลท์โนเวลเล่ม 12 - ยานะ หน้า 279
5. ↑ ไลท์โนเวลเล่ม 2 - Y2 เศษซากแห่งฝันร้าย
6. ↑ ไลท์โนเวลเล่ม 12 - ยูริอุส หน้า 305